અમદાવાદમાં નારોલ સક્રલ પાસે એક 40 વર્ષીય વ્યક્તિને ટ્રકે ટક્કર મારતા ગિરીશભાઇનું ઘટનાસ્થળે મોત થયું હતું. બહેરામપુરામાં રહેતા ગિરીશભાઈ સુપ્રીમ હોટલ પાસેથી રસ્તો પસાર કરી રહ્યા હતા. આ ઘટના બાદ રસ્તા ઉપર ખૂબ જ ટ્રાફિક જામ થઈ ગયો હતો. દરમિયાન ઘટનાના જાણ થતાં મહિલા પીએસઆઇ જે. એમ. ચાવડા અને એએસઆઇ સ્થળ પર પહોંચી ગયા હતા અને રસ્તા પરથી લોકોને ખસેડીને ટ્રાફિકનું સંચાલન સંભાળી રહ્યા હતા ત્યારે જ સફેદ રંગની સ્કોર્પિયોએ મહિલા પીએસઆઇ અને એએસઆઇને હડફેટે લઈને પગે ઈજા પહોંચાડીને ફરાર થઈ ગયો હતો. જે બાદ સીસીટીવી કેમેરાની મદદથી તપાસ હાથ ધરાઇ છે.